CELEX: 32020D0680
Language: bg
Date: 2020-05-18 00:00:00
Title: Решение (ЕС) 2020/680 на Съвета от 18 май 2020 година относно позицията, която трябва да се заеме от името на Европейския съюз в рамките на Комитета по услугите и инвестициите, създаден съгласно Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна, във връзка с приемането на Кодекс за поведение на членовете на Съда, членовете на Апелативния съд и медиаторите

25.5.2020   
               
               
                  BG
               
               
                  Официален вестник на Европейския съюз
               
               
                  L 161/5
               
            
         РЕШЕНИЕ (ЕС) 2020/680 НА СЪВЕТА
         от 18 май 2020 година
         относно позицията, която трябва да се заеме от името на Европейския съюз в рамките на Комитета по услугите и инвестициите, създаден съгласно Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна, във връзка с приемането на Кодекс за поведение на членовете на Съда, членовете на Апелативния съд и медиаторите
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     В Решение (ЕС) 2017/37 на Съвета (1) се предвижда подписването от името на Европейския съюз на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна (2) („споразумението“). Споразумението беше подписано на 30 октомври 2016 г.
                  
               
                     (2)
                  
                  
                     В Решение (ЕС) 2017/38 на Съвета (3) се предвижда временното прилагане на части от споразумението, включително създаването на Комитета по услугите и инвестициите. Споразумението се прилага временно от 21 септември 2017 г.
                  
               
                     (3)
                  
                  
                     Съгласно член 26.2, параграф 4 от споразумението Комитетът по услугите и инвестициите може да взема решения, когато това е предвидено в споразумението.
                  
               
                     (4)
                  
                  
                     В съответствие с член 8.44, параграф 2 от споразумението Комитетът по услугите и инвестициите приема решение относно кодекс за поведение на членовете на Съда, членовете на Апелативния съд и медиаторите, който да се прилага при спорове, произтичащи от осма глава (Инвестиции) от споразумението.
                  
               
                     (5)
                  
                  
                     Поради това е целесъобразно да се установи позицията, която трябва да се заеме от името на Съюза в рамките на Комитета по услугите и инвестициите, въз основа на проекта на решение на Комитета по услугите и инвестициите във връзка с приемането на кодекс за поведение, за да се гарантира ефективното прилагане на споразумението,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Комитета по услугите и инвестициите във връзка с приемането на кодекс за поведение на членовете на Съда, членовете на Апелативния съд и медиаторите, се основава на проекта на решение на Комитета по услугите и инвестициите (4).
         
         
            Член 2
            Настоящото решение влиза в сила на датата на влизане в сила на споразумението.
         
         
            Съставено в Брюксел на 18 май 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ЕС) 2017/37 на Съвета от 28 октомври 2016 г. за подписване, от името на Европейския съюз, на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна (ОВ L 11, 14.1.2017 г., стр. 1).
         
            (2)  ОВ L 11, 14.1.2017 г., стр. 23.
         
            (3)  Решение (ЕС) 2017/38 на Съвета от 28 октомври 2016 г. за временно прилагане на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна (ОВ L 11, 14.1.2017 г., стр. 1080).
         
            (4)  Вж. документ ST 6966/20 на http://register.consilium.europa.eu.